8. ΒΑΣΙΛΙΚΟΝ ΔΙΑΤΑΓΜΑ της 28 Ιουλ./17 Αυγ. 1951  Περί προαγωγής του Εργαστηρίου Δικαστικής Αστυνομίας Θεσσαλονίκης εις Υποδιεύθυνσιν Εγκληματολογικών Υπηρεσιών Βορείου Ελλάδος και οργανώσεως και λειτουργίας της υπηρεσίας ταύτης. Έχοντες υπ’ όψιν τας διατάξεις: 1)του άρθρ. 1 παρ.5 του από 29.10.1948 Δ/τος «περί καθορισμού της Οργανικής δυνάμεως της Χωροφυλακής» κυρωθέντος δια του Νόμ. 1758/1951 και 2)του άρθρ. 14 παρ. 3 του Α.Ν. 1671/1951 «περί Υπουργικού Συμβουλίου και Υπουργείων», προτάσει του Ημετέρου επί των Εσωτερικών Υπουργού, στηριζομένη εις ομοίας του Αρχηγού Χωροφυλακής, του Γ΄ Επιθεωρητού Χωροφυλακής, του Ανωτέρου Διοικητού Χωροφυλακής Κεντρικής Μακεδονίας και του Διευθυντού της Διευθύνσεως Εγκληματολογικών Υπηρεσιών του Υπουργείου Εσωτερικών, μετά γνώμην του Συμβουλίου της Επικρατείας διατυπωθείσαν εν τη υπ’ αριθ. 475/51 πράξει αυτού, απεφασίσαμεν και διατάσσομεν: Άρθρον μόνον.-1.Το Εργαστήριον Δικαστικής Αστυνομίας Θεσσαλονίκης προάγεται εις Υποδιεύθυνσιν Εγκληματολογικών Υπηρεσιών υπό τον τίτλον «Υποδιεύθυνσις Εγκληματολογικών Υπηρεσιών Βορείου Ελλάδος», με έδραν την πόλιν Θεσσαλονίκης και περιφέρειαν την τοιαύτην των Ανωτέρων Διοικήσεων Χωρ/κής Δυτικής, Κεντρικής και Ανατολικής Μακεδονίας, Θράκης και Διευθύνσεως Αστυνομίας Θεσσαλονίκης. Η Υποδιεύθυνσις αύτη εξομοιούται προς Διοίκησιν Χωροφυλακής β΄ τάξεως, και υπάγεται διοικητικώς μεν εις την Διεύθυνσιν Εγκληματολογικών Υπηρεσιών του Υπουργείου Εσωτερικών, οικονομικώς δε εις την Διεύθυνσιν Αστυνομίας Θεσσαλονίκης. Η δύναμις αυτής καθορίζεται εις ένα Ταγματάρχην Χωροφυλακής, ένα Υπομοίραρχον, ένα Ανθ/στην Χωρ/κής, πέντε Ενωματάρχας και οκτώ χωροφύλακας. Η επιστημονική Διεύθυνσις αυτής ανατίθεται δια Δ/τος, προκαλουμένου υπό των Υπουργών Εσωτερικών και Εθνικής Παιδείας μετά πρότασιν του παρά τω Υπουργείω Εσωτερικών Διευθυντού Εγκληματολογικών Υπηρεσιών, εις τον εκάστοτε καθηγητήν της Εγκληματολογίας και Σωφρονιστικής εν τω Πανεπιστημίω Θεσσαλονίκης. 2.Εις την Υποδιεύθυνσιν Εγκληματολογικών Υπηρεσιών Βορείου Ελλάδος υπάγονται δια την ειδικήν αυτών υπηρεσίαν τα παρά τη έδρα εκάστης των εν τω εδαφ. 1 του παρόντος οριζομένων Ανωτέρων Διοικήσεων Χωροφυλακής προβλεπόμενα Εργαστήρια Δικαστικής Αστυνομίας. Τα εν τη περιφερεία εκάστης των Ανω-  Σελ.169  Υπηρεσία Εγκληματολογικών Αναζητήσεων 4.ΑΑ.γ.7-8   1252 τέρων τούτων Διοικήσεων λειτουργούντα Συνεργεία Δικαστικής Αστυνομίας υπάγονται δια την ειδικήν αυτών υπηρεσίαν απ’ ευθείας εις το παρά τη έδρα της Εργαστήριον Δικαστικής Αστυνομίας. Μέχρις ενάρξεως της λειτουργίας των Εργαστηρίων τούτων, τα ανωτέρω Συνεργεία υπάγονται δια την ειδικήν αυτών υπηρεσίαν απ’ ευθείας εις την Υποδιεύθυνσιν Εγκληματολογικών Υπηρεσιών Βορείου Ελλάδος. 3.Αι διατάξεις του από 12/21 Αυγ. 1948 Β.Δ/τος «περί Εργαστηρίων Εγκληματολογικής Εμπειροτεχνίας κλπ.», ισχύουσι και δια την Υποδιεύθυνσιν Εγκληματολογικών Υπηρεσιών Βορείου Ελλάδος. Τα υπό των διατάξεων αυτού προβλεπόμενα Εργαστήρια εμπειροτεχνίας και ψυχοβιολογικής εξετάσεως των εγκληματιών ιδρύονται και παρά τη ανωτέρω Υποδιευθύνσει, οι δε λεπτομέρειαι της λειτουργίας τούτων ορίζονται δι’ αποφάσεως του Υπουργού Εσωτερικών εκδιδομένης προτάσει του Διευθυντού της Διευθύνσεως Εγκληματολογικών Υπηρεσιών. Οι παρά τη ιδία Υποδιευθύνσει χρησιμοποιούμενοι, κατά τας διατάξεις του άρθρ. 4 του αυτού Δ/τος, επιστημονικοί Σύμβουλοι, προσλαμβάνονται μόνον εκ των τακτικών ή ομοτίμων καθηγητών του Πανεπιστημίου Θεσσαλονίκης ή ομοταγούς Ανωτάτης Σχολής εδρευούσης εν Θεσσαλονίκη, ειδικών εις τα των φυσικών και θετικών επιστημών. Ο διορισμός ειδικού επιστήμονος εν τη δικαστική ψυχολογία ως προϊσταμένου του παρά τη ανωτέρω Υποδιευθύνσει Εργαστηρίου ψυχοβιολογικής εξετάσεως των εγκληματιών ενεργείται συμφώνως προς τας διατάξεις του άρθρ. 7 του αυτού Δ/τος. 4.Εις τον αυτόν επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.   Σελ. 170  Υπηρεσία Εγκληματολογικών Αναζητήσεων 4.ΑΑ.γ.8   1253  